Chacha Maembong

Siti Aisyah Rohani Ismail (lahir 31 Julai 1996) atau lebih dikenali sebagai Chacha Maembong merupakan seorang pelakon wanita Malaysia berdarah kacukan Melayu dan Scottish serta adik kepada pelakon terkenal Emma Maembong. Bapanya, Ismail Embong atau "Maembong" adalah seorang pelukis tersohor negara.

Kehidupan awal 
Beliau dilahirkan pada 31 Julai 1996 di Kuala Terengganu, Terengganu dan merupakan anak kepada pelukis tersohor negara, Ismail Embong. Kakaknya, Emma dan Yaya juga bergiat aktif dalam bidang lakonan. Adik-beradiknya yang lain termasuk dua abangnya, Bakri (pemain dram Gerhana Ska Cinta) dan Bakti. Chacha juga mempunyai darah kacukan Melayu-British. Ibunya berasal dari Scotland.

Kerjaya 
Ramai sebenarnya tidak mengetahui bahawa Chacha terlebih dahulu terjun ke dunia hiburan berbanding kakaknya tetapi tuah tidak menyebelahinya. Kalau ada yang masih ingat, beliau pernah berlakon di samping Eina Azman dan Afiq Muiz dalam drama Mimpi Cinderella suatu ketika dahulu. Dan berlakon di samping sepupunya Nelydia Senrose dalam drama Setia Hujung Nyawa.

Beliau juga pernah muncul bersama Zain Saidin dalam muzik video "Lebih Indah" nyanyian Datuk Siti Nurhaliza yang dimuatkan dalam album Fragmen. Chacha berlakon di samping Nur Risteena dan Fattah Amin dalam drama Playboy Itu Suami Aku.

Pada November 2015, Chacha tampil dengan sebuah drama bersiri 26 episod bertajuk Cinta Dari Marikh arahan Syafiq Yusof yang menggandingkan beliau bersama Fattah Amin, turut dibintangi oleh A. Galak, Amyza Aznan, Harun Salim Bachik dan ramai lagi. Drama ini berkisarkan tentang Aiman, seorang jejaka yang jatuh cinta dengan makhluk asing dari Planet Marikh iaitu Nova (Chacha).

Kemunculan sulungnya di layar lebar bermula pada 2017 menerusi filem Malaysia-Bollywood Aku Bukan Terrorist arahan Arjin Uppal. Chacha memegang watak sebagai Dayana. Pada tahun yang sama, beliau berlakon di samping Amar Asyraf, Syazwan Zulkifli, Nazeera Sardi dan Ruhainies Farehah dalam drama Menantu Bilal untuk siaran di Slot Dahlia TV3.

Kehidupan peribadi
Dalam temubual bersama Utusan Malaysia, Chacha mengakui beliau trauma memandu.

Pada Oktober 2017, beliau mendedahkan pernah mengalami gangguan penglihatan akibat jangkitan kuman semasa terlibat dalam filem Aku Bukan Terrorist.

Filemografi

Filem

Drama

Telefilem

Video Klip

Iklan

Televisyen

Anugerah dan pencalonan

Rujukan

Pautan luar 
 
 
 
 

Kelahiran 1996
Orang Malaysia berketurunan Melayu
Pelakon wanita Malaysia
Muslim Malaysia
Orang hidup
Orang dari Terengganu
Pelakon wanita Malaysia abad ke-21
Pelakon televisyen Malaysia
Orang Malaysia berketurunan Scotland
Peragawati Malaysia
Pelakon filem Malaysia